Kolmanteen tuotantokauteen Weber sisällyttää elokuvat "Psyko" (1998), "Gerry" (2002), "Elephant" (2003), "Last Days" (2005) ja "Paranoid Park" (2007). Näitä luonnehtii päähenkilön ulkopuolisuus ja ajautuminen tuhoon. "Elephant" sai innoituksensa Columbinen verilöylystä. "Gerry", "Elephant" ja "Last Days" muodostavat ”kuoleman trilogian”, ja ohjaaja poikkeaa lineaarisesta ja kronologisesta kerronnasta. "Psyko" puolestaan pyrkii toistamaan värillisenä Alfred Hitchcockin elokuvan "Psyko".